11 โรงพักใหม่นครบาล
พล.ต.ท.ชาญเทพ เสสะเวช ผบช.น.,ถือเป็นความพยายามครั้งที่ 3 เพื่อชงเรื่องตั้งโรงพักใหม่นครบาลอีก 11 แห่ง,รองรับสภาพความเจริญในแต่ละพื้นที่ตามจำนวนประชากรที่เพิ่มมากขึ้น และมีแนวโน้มคดีอาชญากรรมสูง,หลังจากก่อนหน้าเมื่อสมัย พล.ต.อ.จักรทิพย์ ชัยจินดา และ พล.ต.ท.คำรณวิทย์ ธูปกระจ่าง เป็น ผบช.น.เคยนำเรื่องเสนอ ตร.แล้วโดน ตีตก,เที่ยวนี้ พล.ต.ท.ชาญเทพ เสสะเวช ผบช.น.ตัดสินใจ ปัดฝุ่น ลองอีกครั้ง,โรงพักใหม่ 11 แห่งที่จ่อทำคลอด ประกอบด้วย บก.น.2 สน.บางบัว แยก สน.บางเขน สน.ทุ่งสองห้อง และ สน.โคกคราม ที่มีปริมาณคดีเป็นอันดับต้นของนครบาล และ สน.คลองสามวา แบ่งจาก สน.คันนายาว เพราะบางพื้นที่อยู่ห่างไกลโรงพัก ส่วน บก.น.3 สน.ทรายกองดิน แยกพื้นที่ขนาดใหญ่จาก สน.มีนบุรี แบ่งเบาภาระการดูแลรักษาความปลอดภัยประชาชน,บก.น.4 สน.สะพานสูง แบ่งพื้นที่จาก สน.ประเวศ สน.หัวหมาก และ สน.บางชัน ที่มีปริมาณคดีเกิดเพิ่มมากขึ้น เช่นเดียวกับ สน.วังหิน แบ่งพื้นที่จาก สน.โชคชัย เพราะปริมาณการเกิดคดีมีอัตราสูงขึ้น พื้นที่มีความเจริญอย่างรวดเร็ว ประชากรแฝงเพิ่มหลายเท่าตัว,ยากต่อการควบคุมปัญหาอาชญากรรม,บก.น.5 สน.บางจาก แยกพื้นที่ สน.พระโขนง และ สน.บางนา ที่กำลังเกิดปัญหาด้านการจราจร ทำให้ขาดประสิทธิภาพในการเข้าระงับเหตุ และการบริการประชาชน เหตุผลเดียวกับที่ขอเพิ่ม สน.คลองเตย แบ่งจาก สน.ทองหล่อ และ สน.คลองตัน,ข้ามฝั่งเจ้าพระยาเขตรับผิดชอบ บก.น.7 เสนอตั้ง สน.ราชพฤกษ์ แบ่งจาก สน.ตลิ่งชัน รองรับความเจริญที่จะเกิดขึ้น ขณะที่ บก.น.8 จะเพิ่ม สน.ประชาอุทิศ แยกจาก สน.ราษฎร์บูรณะ,ด้าน บก.น.9 มี สน.เอกชัย แบ่งพื้นที่ สน.ท่าข้าม และ สน.บางขุนเทียน ไว้แบ่งความรับผิดชอบคดีที่มีจำนวนมาก เหมือน สน.จอมทอง แยกพื้นที่ของ สน.บางขุนเทียน อีกส่วนกับ สน.เพชรเกษม ที่เต็มไปด้วยชุมนุมตรอกซอกซอย ยากแก่การตรวจสอบและระงับเหตุ,สุดท้ายถ้าไม่ผ่านอีก ผบช.น.บอกไม่เป็นไร ถือว่าเก็บไว้ใช้เป็นข้อมูลในอนาคต.,สหบาท
ถือเป็นความพยายามครั้งที่ 3 เพื่อชงเรื่องตั้งโรงพักใหม่นครบาลอีก 11 แห่ง รองรับสภาพความเจริญในแต่ละพื้นที่ตามจำนวนประชากรที่เพิ่มมากขึ้น และมีแนวโน้มคดีอาชญากรรมสูง
ส่องตำรวจ,สหบาท,โรงพักใหม่,นครบาล,ชาญเทพ เสสะเวช